**หน่วยที่ 2 การบันทึกรายการในสมุดรายวันทั่วไปและการผ่านรายการบัญชีแยกประเภท**

|  |  |
| --- | --- |
|  |  |

**1.  การบันทึกรายการในกรณีไม่มีภาษีมูลค่าเพิ่ม** การบันทึกรายการในกรณีไม่มีภาษีมูลค่าเพิ่ม มีหลักการบันทึกบัญชีในสมุดรายวันทั่วไป ดังนี้

1.1 การซื้อขายสินค้า แบ่งออกเป็น 4 กรณี ได้ดังนี้

1)  ซื้อสินค้าเป็นเงินสด บันทึกบัญชีโดย

  เดบิต ซื้อสินค้า xxx

เครดิต เงินสด xxx

        2)  ซื้อสินค้าเป็นเงินเชื่อ บันทึกบัญชีโดย

เดบิต ซื้อสินค้า xxx

เครดิต เจ้าหนี้- ร้าน........ xxx

3) ขายสินค้าเป็นเงินสด บันทึกบัญชีโดย

  เดบิต เงินสด  xxx

เครดิต ขายสินค้า xxx

4) ขายสินค้าเป็นเงินเชื่อ บันทึกบัญชีโดย

เดบิต ลูกหนี้- ร้าน...... xxx

เครดิต ขายสินค้า xxx

1.2 การส่งคืนสินค้าและการรับคืนสินค้า แบ่งออกเป็น 4 กรณี ได้ดังนี้

1) การส่งคืนสินค้าที่ซื้อเป็นเงินสด บันทึกบัญชีโดย

เดบิต เงินสด xxx

เครดิต ส่งคืนสินค้า xxx

       2) การส่งคืนสินค้าที่ซื้อเป็นเงินเชื่อ บันทึกบัญชีโดย

เดบิต เจ้าหนี้ – ร้าน ....... xxx

เครดิต ส่งคืนสินค้า xxx

       3) การรับคืนสินค้าที่ขายเป็นเงินสด บันทึกบัญชีโดย

เดบิต รับคืนสินค้า xxx

    เครดิต เงินสด xxx

4) การส่งคืนสินค้าที่ซื้อสินค้าเป็นเงินสด บันทึกบัญชีโดย

เดบิต รับคืนสินค้า xxx

เครดิต ลูกหนี้ – ร้าน ...... xxx

**2. การบันทึกรายการในกรณีที่มีภาษีมูลค่าเพิ่ม** การบันทึกรายการในกรณีที่มีภาษีมูลค่าเพิ่ม มีหลักการบันทึกบัญชีในสมุดรายวันทั่วไป ดังนี้

  2.1 การซื้อขายสินค้า แบ่งออกเป็น 4 กรณี ได้ดังนี้

1) ซื้อสินค้าเป็นเงินสด บันทึกบัญชีโดย

เดบิต ซื้อสินค้า xxx

ภาษีซื้อ xxx

  เครดิต เงินสด xxx

         2) ซื้อสินค้าเป็นเงินเชื่อ บันทึกบัญชีโดย

เดบิต ซื้อสินค้า xxx

ภาษีซื้อ xxx

  เครดิต เจ้าหนี้ – ร้าน......... xxx

3) ขายสินค้าเป็นเงินสด บันทึกบัญชีโดย

เดบิต เงินสด xxx

เครดิต ขายสินค้า xxx

                ภาษีขาย xxx

  4) ขายสินค้าเป็นเงินเชื่อ บันทึกบัญชีโดย

  เดบิต ลูกหนี้ – ร้าน........ xxx

  เครดิต ขายสินค้า xxx

ภาษีขาย xxx

2.2 การส่งคืนสินค้าและรับคืนสินค้า แบ่งออกเป็น 4 กรณี ได้ดังนี้

1) การส่งคืนสินค้าที่ซื้อเป็นเงินสด บันทึกบัญชีโดย

เดบิต เงินสด xxx

เครดิต ส่งคืนสินค้า xxx

ภาษีซื้อ xxx

2) การส่งคืนสินค้าที่ซื้อเป็นเงินเชื่อ    บันทึกบัญชีโดย

เดบิต เจ้าหนี้ xxx

เครดิต ส่งคืนสินค้า xxx

ภาษีซื้อ  xxx

3) การรับคืนสินค้าที่ขายเป็นเงินสด บันทึกบัญชีโดย

เดบิต รับคืนสินค้า xxx

ภาษีขาย xxx

เครดิต เงินสด xxx

4) การรับคืนสินค้าที่ขายเป็นเงินเชื่อ บันทึกบัญชีโดย

เดบิต รับคืนสินค้า xxx

ภาษีขาย xxx

เครดิต ลูกหนี้ – ร้าน ......... xxx

**โอนปิดบัญชีภาษีซื้อ และบัญชีภาษีขาย**

1. กรณีภาษีขายมากกว่าภาษีซื้อ ผลต่าง คือ จำนวนเงินค่าภาษีที่กิจการจะต้อง นำส่งกรมสรรพากรการบันทึกบัญชีจะเป็น ดังนี้

  1.1 โอนปิดบัญชีภาษีขาย และบัญชีภาษีซื้อไปยังบัญชีเจ้าหนี้ – กรมสรรพากร บันทึกบัญชีโดย

เดบิต ภาษีขาย xxx

เครดิต ภาษีซื้อ xxx

               เจ้าหนี้ – กรมสรรพากร xxx

1.2 การชำระค่าภาษี บันทึกบัญชีโดย

เดบิต เจ้าหนี้ – กรมสรรพากร  xxx

เครดิต เงินสด xxx

2. กรณีภาษีซื้อมากกว่าภาษีขาย ผลต่าง คือ จำนวนเงินค่าภาษีที่กิจการจะสามารถขอคืนจากการกรมสรรพากรได้ การบันทึกบัญชีจะเป็น ดังนี้

2.1 โอนปิดบัญชีภาษีซื้อ และบัญชีภาษีขายไปยังบัญชีลูกหนี้ – กรมสรรพากร บันทึกบัญชีโดย

เดบิต ภาษีขาย xxx

ลูกหนี้ – กรมสรรพากร xxx

เครดิต ภาษีซื้อ xxx

2.2 ได้รับคืนเงินค่าภาษี บันทึกบัญชีโดย

เดบิต เงินสด xxx

เครดิต ลูกหนี้ – กรมสรรพากร xxx

**3.  การผ่านรายการไปยังบัญชีแยกประเภททั่วไป** เมื่อได้บันทึกรายการค้าในสมุดรายวันทั่วไปแล้ว มีขั้นตอนต่อไปนี้

3.1 เปิดบัญชีแยกประเภท โดยเขียนชื่อบัญชีเลขที่บัญชี โดยดูชื่อบัญชีจากสมุดรายวันทั่วไป

3.2 ช่อง วัน เดือน ปี ให้เขียน วันเดือน ปี ตามที่บันทึกไว้ในสมุดรายวันทั่วไป

3.3 ช่องรายการ ให้นำชื่อบัญชีด้านตรงกันข้ามของรายการค้าที่บันทึกไว้ในสมุดรายวันทั่วไปมาบันทึก

3.4 ช่องจำนวนเงิน ด้านซ้ายมือ และด้านขวามือจากสมุดรายวันทั่วไป ให้นำจำนวนเงินของช่องเดบิตและเครดิตมาบันทึกในบัญชีแยกประเภททั่วไป

3.5 ช่องหน้าบัญชี หน้าบัญชีของบัญชีแยกประเภททั่วไปจะใช้อักษรย่อคือ ร.ว. 1 (สมุดรายวันทั่วไป หน้า 1) เรียงตามลำดับหน้าบัญชีในสมุดรายวันทั่วไป

**สมุดบัญชีแยกประเภท (Ledger) แบ่งออกเป็น 2 ชนิด**

1. สมุดบัญชีแยกประเภททั่วไป เป็นสมุดที่รวบรวมหรือคุมยอดของบัญชีแยกประเภททุกบัญชีใช้สำหรับการบันทึกการเปลี่ยนแปลงสินทรัพย์หนี้สินส่วนของเจ้าของ

2. สมุดบัญชีแยกประเภทย่อย เป็นสมุดที่รวบรวมของบัญชีแยกประเภทย่อยของบัญชีคุมยอดเช่นสมุดบัญชีแยกประเภทลูกหนี้รายตัว หรือบัญชีเจ้าหนี้รายตัว

**รูปแบบของบัญชีแยกประเภท ที่นิยมใช้กันทั่วไปมี 2 แบบคือ**

1. แบบบัญชีแยกประเภททั่วไป (แบบมาตรฐาน) จะมีลักษณะคล้ายกับอักษรภาษาอังกฤษตัวที ที่แบ่งเป็นด้านซ้ายจะเรียกว่าเดบิตหรือเรียกว่าด้านเจ้าหนี้ ส่วนด้านขวาเรียกว่าเครดิตหรือเรียกว่าด้านลูกหนี้

2. แบบบัญชีแยกประเภทย่อย (แบบแสดงยอดดุล) จะมีลักษณะคล้ายกับรูปแบบของสมุดรายวันทั่วไปเพียงแต่จะมีช่องเพิ่มขึ้นมาอีกหนึ่งช่องคือยอดคงเหลือ เพื่อแสดงรายการคงเหลือทุกครั้งที่มีการบันทึกหรือต้องการทราบยอดคงเหลือในแต่ละวัน การผ่านรายการจะเป็นการนำรายการที่บันทึกไว้ในสมุดมาบันทึกในบัญชีแยกประเภทที่เกี่ยวข้องเพื่อง่ายและสะดวกต่อการค้นหาข้อมูล